**Περιγραφική αξιολόγηση μαθητή/τριας**

Δεδομένου ότι το 7ο εργαστήριο εστιάζει στον αναστοχασμό για το πρόγραμμα και στην αυτο-αξιολόγηση των μαθητών/τριών (αναφέρονται σχετικές ενδεικτικές δραστηριότητες), δεν απαιτείται επιπρόσθετο ερωτηματολόγιο περιγραφικής αυτοαξιολόγησης

Ωστόσο, δίνεται ένα δείγμα για την περίπτωση που, για λόγους έλλειψης χρόνου, το 7ο εργαστήριο παραλειφθεί (δες **Φύλλο αυτοαξιολόγησης μαθητή/τριας**).

Σημειώνεται ότι το Φύλλο αυτο-αξιολόγησης, κατάλληλα τροποποιημένο, θα μπορούσε να δίνεται στο τέλος κάθε εργαστηρίου.

Ως βασικοί περιγραφικοί δείκτες για τη γνώση και την κριτική κατανόηση των εννοιών της κοινότητας, της αντιπροσώπευσης, της πολιτικής υπευθυνότητας, της δημοκρατίας και της πολιτειότητας μπορούν να χρησιμοποιηθούν οι προτεινόμενοι από το Συμβούλιο της Ευρώπης, σσ. 65-66 (βλ. βιβλιογραφία).

**Περιγραφή ενδεικτικών δραστηριοτήτων για το portfolio μαθητή/τριας**

Οι περισσότερες από τις προτεινόμενες δραστηριότητες στα εργαστήρια έχουν τελικό παραγόμενο προϊόν: γραπτές αναφορές, αφίσες, πίνακες, φωτογραφίες κ.λπ..

Οι ίδιοι/ες οι μαθητές/τριες μπορούν να αποφασίσουν ποια από αυτά τα τεχνήματα μπορούν να περιληφθούν στο portfolio τους. Μπορούν, όμως, να συμπεριλάβουν σε αυτό και σκέψεις, συναισθήματα και ιδέες που τους γεννήθηκαν ή αποφάσεις που έλαβαν στη διάρκεια των δραστηριοτήτων.