**Αξιολόγηση Προγράμματος - Συνολική αποτίμηση & Αναστοχασμός πάνω στην Υλοποίηση**

Η ποιοτική αξιολόγηση του προγράμματος μπορεί να περιλαμβάνει συνέντευξη από Focus Groups μαθητών/τριών ενδιαμέσως, αλλά και στο τέλος, ως προς την επίτευξή των δεξιοτήτων βάσει της «πεταλούδας» του Συμβουλίου της Ευρώπης (σχετικά εδώ: <https://theewc.org/handbook/the_butterfly_gr/>, τελευταία πρόσβαση 12/09/2024).

Επίσης, η ποιοτική αξιολόγηση μπορεί να στηριχθεί στο ημερολόγιο παρατήρησης του/της εκπαιδευτικού. Βοηθητική μπορεί να είναι η παρακάτω κλείδα:

1. **Ήταν σημαντικό** (από το 1 έως 5) **και σε ποιο πλαίσιο**: σε επίπεδο προσωπικό, ομάδας, τάξης, σχολείου, κοινωνίας;
2. **Απευθυνόταν και στη συναισθηματική νοημοσύνη** (από το 1 έως το 5);
3. **Έλαβε υπ’ όψιν τα ιδιαίτερα χαρακτηριστικά και τις ιδιαίτερες ανάγκες των μαθητών/τριών** (από το 1 έως το 5);
4. **Ενέπλεξε ενεργητικά όλους/ες τους μαθητές/τριες** (από το 1 έως το 5);
5. **Πέτυχε να αναπτύξει τις δεξιότητες στις οποίες στόχευε** (από το 1 έως το 5); Οι δεξιότητες μπορούν να αναφέρονται ονομαστικά.
6. **Συνέβαλε στην επίλυση φανερών ή αφανών συγκρούσεων** (από το 1 έως το 5);
7. **Ο χρονισμός ήταν σωστός** (από το 1 έως το 5);

Ο αναστοχασμός του/της εκπαιδευτικού για την υλοποίηση προβλέπεται να περιλαμβάνει κυρίως προβληματισμό για τον δικό του/της ρόλο:

1. **Υπήρξα υποστηρικτικός/ή απέναντι στους/στις μαθητές/τριες;**
2. **Επέλυσα τις απορίες των μαθητών/τριών;**
3. **Χειρίστηκα αποτελεσματικά τα εμπόδια και τις συγκρούσεις;**
4. **Ενέπλεξα στον διάλογο και στις δραστηριότητες όλους/ες τους/τις μαθητές/τριες;**
5. **Διαφοροποίησα τις δραστηριότητες ανάλογα με τις ανάγκες και τα ενδιαφέροντα των μαθητών/τριών;**
6. **Προστάτευσα τους/τις πιο ευάλωτους μαθητές/τριες.**
7. **Επέτρεψα την ελεύθερη έκφραση των μαθητών/τριών;**