**ΕΡΓΑΣΤΗΡΙΟ 5**. «Σχεδιάζοντας στρατηγική»

Το εργαστήριο μπορεί να υλοποιηθεί σε συνεργασία με τον/τη Φιλόλογο και να συνδεθεί με το γλωσσικό μάθημα (κειμενικά είδη, πολυτροπικότητα κ.λπ.), αλλά και με τον/την εκπαιδευτικό της Πληροφορικής (ιδιαιτέρως σε σχέση με τις ιδιαιτερότητες των ψηφιακών περιβαλλόντων).

Αφίσες ελληνικών πολιτικών κομμάτων (και έναν συντομότατο σχολιασμό τους), μπορούν οι μαθητές/τριες να βρουν στο διαδίκτυο.

Σύντομο σχολιασμό πολλών συνθημάτων ελληνικών κομμάτων μπορούν οι μαθητές/τριες να βρουν στο διαδίκτυο.

Σε αυτό το εργαστήριο επιδιώκεται, εκτός των άλλων, και ο ψηφιακός γραμματισμός.

Σε σχέση με τις δεξιότητες του 21ου αιώνα, το 5ο εργαστήριο στοχεύει στην καλλιέργεια κυρίως της κριτικής σκέψης και της δημιουργικότητας. Οι μαθητές/τριες, από τη μια, αναλύουν κριτικά τα δεδομένα τους, αναγνωρίζοντας συγχρόνως άρρητες προθέσεις -συχνά και προθέσεις παραπλάνησης- και, από την άλλη, προτείνουν (κατά συνέπεια, το εργαστήριο προωθεί επίσης τις δεξιότητες της κοινωνικής ζωής και ειδικά την ενεργό πολιτειότητα).

Πιο συγκεκριμένα, οι μαθητές/τριες θα είναι σε θέση:

*Α. Σε επίπεδο γνώσεων*

* Να γνωρίσουν τα χαρακτηριστικά ποικίλων κειμενικών ειδών.
* Να αντιληφθούν τις ιδιαιτερότητες των ψηφιακών περιβαλλόντων.

*Β. Σε επίπεδο δεξιοτήτων*

* Να αξιολογούν κείμενα (και πολυτροπικά) από την άποψη της στόχευσης και της επικοινωνιακής τους λειτουργίας.
* Να αναγνωρίζουν υποκείμενα κίνητρα και προθέσεις σε πολιτικά κείμενα.
* Να αναπτύξουν κριτική στάση απέναντι στον επηρεασμό και στην παραπλάνηση στον πολιτικό λόγο.
* Να συντάσσουν επιχειρηματολογικά κείμενα.

*Γ. Σε επίπεδο στάσεων και αξιών*

* Να εκτιμήσουν την επικοινωνιακή σημασία των ψηφιακών μέσων στο σύγχρονο πολιτικό περιβάλλον.

**Εποπτικό Υλικό**

Εκπαιδευτικό πρόγραμμα «Δημοκρατία και Εκπαίδευση», που δημιουργήθηκε από τη Βουλή των Ελλήνων. Διαθέσιμο εδώ:

<https://foundation.parliament.gr/el/dimokratia-kai-ekpaideysi> (τελευταία πρόσβαση 12/09/2024)

**Εναλλακτική/ συμπληρωματική δραστηριότητα**

Εάν οι ομάδες το επιθυμούν, μπορούν να ετοιμάσουν το προτεινόμενο υλικό (με εργασία στο σπίτι ή σε συνεργασία με τον/την εκπαιδευτικό στο πλαίσιο του μαθήματος των Καλλιτεχνικών), το οποίο στη συνέχεια θα εκτεθεί στην τάξη.