**ΕΡΓΑΣΤΗΡΙΟ 4**. «Ηγέτης είναι…»

Στοχεύοντας στις δεξιότητες του 21ου αιώνα, στο 4ο εργαστήριο καλλιεργούνται στους/στις μαθητές/τριες και οι 4 σχετικές δεξιότητες. Επιπλέον, ό,τι αποκομίσουν από αυτό το εργαστήριο μπορεί να λειτουργήσει ως καθρέφτης για να βλέπουν με καθαρότερη σκέψη όσα συμβαίνουν στο δημόσιο -πολιτικό- επίπεδο.

Πιο συγκεκριμένα, οι μαθητές/τριες θα είναι σε θέση:

*Α. Σε επίπεδο γνώσεων*

* Να αντιληφθούν την έννοια και τη σημασία της αντιπροσώπευσης.
* Να πληροφορηθούν για τον ρόλο των αντιπροσώπων στα μαθητικά συμβούλια.
* Να ενημερωθούν για τη σημασία της εκφοράς στον προφορικό λόγο.

*Β. Σε επίπεδο δεξιοτήτων*

* Να αναδιατυπώνουν, να συμπληρώνουν, να σχολιάζουν, να εξηγούν και να αξιολογούν αποσπάσματα λόγου.
* Να οργανώνουν την παρουσίαση των απόψεών τους με τρόπο συγκροτημένο και συνεκτικό.

*Γ. Σε επίπεδο στάσεων και αξιών*

* Να προβληματιστούν για τα κριτήρια επιλογής αντιπροσώπων στα μαθητικά συμβούλια (και γενικότερα).
* Να συνειδητοποιήσουν ότι για τη σωστή λειτουργία των μαθητικών κοινοτήτων απαιτείται υπεύθυνη στάση τόσο από τους υποψήφιους όσο και από εκείνους που θα τους επιλέξουν.

**Εποπτικό Υλικό**

Οι μαθητές/τριες παρακολουθούν το **βίντεο** «Μαθητικές Κοινότητες & Ψηφιακές Εκλογές» (από την αρχή έως το 2:07) στον παρακάτω σύνδεσμο:

<https://www.youtube.com/watch?v=IYNWQBJOwJE> (τελευταία πρόσβαση 12/09/2024).

Σημειώνεται ότι το βίντεο μπορεί προβληθεί στους/στις μαθητές/τριες χωρίς διαφημίσεις με την εφαρμογή <https://video.link/>.

Ο/Η εκπαιδευτικός δίνει στους/στις μαθητές/τριες το **Φύλλο Εργασίας**