**ΕΡΓΑΣΤΗΡΙΟ 6**. «Προεκλογικοί λόγοι»

Η τεχνική του debate απαιτεί χρόνο για να υλοποιηθεί σωστά, μπορεί να συσχετιστεί με τον επιχειρηματικό λόγο που διδάσκεται στη Νεοελληνική Γλώσσα και, εάν υπάρχει διαθέσιμος χρόνος, μπορεί να συνεχιστεί και σε επόμενο εργαστήριο ή στο πλαίσιο κάποιου σχολικού μαθήματος.

Το debate που διεξάγεται σε αυτό το εργαστήριο περιλαμβάνει προτρεπτικό λόγο. Συμφωνούμε για τον χρόνο που διαθέτει κάθε υποψήφιος/α (συνήθως 5΄) και ακολουθούμε τις οδηγίες σχετικά με το πώς μπορούμε να κρατήσουμε σημειώσεις.

Καλλιεργούνται όλες οι δεξιότητες τις οποίες στοχεύει το πρόγραμμα. Ιδιαιτέρως, ενισχύονται η κριτική σκέψη και η δημιουργικότητα, εφόσον οι μαθητές/τριες μαθαίνουν στην πράξη με ποιους όρους και μέσα διενεργούνται οι πολιτικές αντιπαραθέσεις και, άρα μαθαίνουν να διαχωρίζουν το επιχείρημα από το ψευδο-επιχείρημα.

Οι μαθητές/τριες θα είναι σε θέση:

*Α. Σε επίπεδο γνώσεων*

* Να αναγνωρίσουν τα χαρακτηριστικά του επιχειρηματολογικού λόγου.

*Β. Σε επίπεδο δεξιοτήτων*

* Να αναπτύξουν το περιεχόμενο της ομιλίας τους με τρόπο συγκροτημένο και λογικό.
* Να χρησιμοποιούν στον λόγο τους επιχειρήματα και παραδείγματα.
* Να εφαρμόσουν τη σωστή και αποτελεσματική εκφορά του λόγου (επιτονισμός, γλώσσα του σώματος κ.λπ.).
* Να οργανώνουν τις ερωτήσεις μιας συνέντευξης.
* Να αντιδρούν γρήγορα και ψύχραιμα σε κάθε λεκτική πρόκληση.
* Να αξιολογούν έναν προτρεπτικό λόγο.

*Γ. Σε επίπεδο στάσεων και αξιών*

* Να εκτιμήσουν την αξία και τις παγίδες του επιχειρηματολογικού λόγου.

**Εποπτικό Υλικό**

Ελληνική Ένωση για την Προώθηση της Ρητορικής στην Εκπαίδευση: [www.rhetoricedu.com](http://www.rhetoricedu.com) (τελευταία πρόσβαση 12/09/2024).